Diari Oficial de la Generalitat Valenciana


Sumari del DOGV 6270, del 19-05-2010 (2010/5200)

RESOLUCIÓ de 7 d'abril de 2010, del director gerent de l'Agència Valenciana de Salut, per la qual no admet el recurs de reposició 5/10 contra la Resolució de 3 de febrer de 2010, del director gerent de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5200


Data del document
:   07-04-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 7 d'abril de 2010, del director gerent de l'Agència Valenciana de Salut, per la qual no admet el recurs de reposició 5/10 contra la Resolució de 3 de febrer de 2010, del director gerent de l'Agència Valenciana de Salut. [2010/5200]  
Vist el recurs de reposició núm. 5/10 interposat per José M. Gómez García contra la resolució del director gerent de l'Agència Valenciana de Salut, de 3 de febrer de 2010 per la qual es desestima el recurs d'alçada interposat contra la resolució del director general de Farmàcia i Productes Sanitaris, de 19 d'octubre de 2009 que es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque, i examinats els següents  
Fets  
I. Per mitjà de la Resolució de 26 de gener de 2006 del director general de Farmàcia i Productes Sanitaris, es publica l'adjudicació de les autoritzacions per a l'obertura de noves oficines de farmàcia a la Comunitat Valenciana, corresponent a Vicente Muñoz Villalba, l'adjudicació de l'autorització per a l'obertura d'una nova oficina de farmàcia a Torrevieja.  
II. En data 27 de maig de 2009, notificat l'1 de juny de 2009 se li comunica segons el que establix l'article 13 del Decret 149/01 de 5 d'octubre, del Govern Valencià, que el farmacèutic que el precedix en l'orde de prioritat per a la designació de locals per a l'obertura d'una nova oficina a Torrevieja, ho va fer el 26 de maig de 2009. «En conseqüència, es notifica que, de conformitat amb el que disposa l'article 1 del Decret 187/01, de 27 de novembre, pel qual es regula l'establiment, trasllat i transmissió de les oficines de farmàcia, haurà de designar en el termini improrrogable de tres mesos, comptats a partir del dia següent al de la present notificació, el local per a l'obertura de l'oficina de farmàcia l'autorització del qual es va adjudicar a vosté, en el procediment de noves oficines de farmàcia convocat per Resolució de la Direcció General de Farmàcia i Productes Sanitaris, i s'entén que, si no ho fa, renuncia a l'autorització, i decau en conseqüència en el seu dret d'obertura».  
III. La resolució del director general de Farmàcia i Productes Sanitaris, de 19 d'octubre de 2009 revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja, qui ha renunciat a l'autorització, i decaigut, en conseqüència el seu dret a l'obertura. I s'incorpora al següent procés d'adjudicació que es convoque l'autorització de nova oficina de farmàcia a Torrevieja.  
IV. No conforme amb l'esmentada resolució per José M. Gómez García s'interposa recurs d'alçada, davant del director gerent de l'Agència Valenciana de Salut, en el qual se suplica la revocació de la resolució recorreguda i que l'autorització inicialment adjudicada a Vicente Muñoz Villalba no s'incorpore a cap procés d'adjudicació següent, per entendre que la sentència 15/2009, de 7 de gener, que estima en part el procediment ordinari núm. 2/502/2005,reduïx la xifra d'oficines de farmàcia autoritzades en la resolució de 4 de febrer de 2005 en aplicació del mòdul turístic, que passa de 18 a 14.  
V. La resolució del director gerent de l'Agència Valenciana de Salut, de 3 de febrer de 2010 desestima el recurs d'alçada interposat.  
VI. No conforme amb l'esmentada resolució per José M. Gómez García s'interposa recurs de reposició, davant del director gerent de l'Agència Valenciana de Salut, en el qual demana la revocació de la resolució recorreguda, que s'estime el seu recurs d'alçada i que l'autorització inicialment adjudicada a Vicente Muñoz Villalba no s'incorpore a cap s procés d'adjudicacióegüent, per entendre que la sentència 15/2009, de 7 de gener, que estima en part el procediment ordinari núm. 2/502/2005,reduïx la xifra d'oficines de farmàcia autoritzades en la Resolució de 4 de febrer de 2005 en aplicació del mòdul turístic, que passa de 18 a 14.  
Als anteriors fets s'apliquen els següents fonaments jurídics  
I. Esta Agència Valenciana de Salut és competent per a resoldre el present recurs en virtut del que disposen el Reial Decret 278/80, 25 de gener, sobre transferència de competències en matèria de sanitat, Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana, Decret 149/2001, de 27 de novembre de 5 d'octubre, del Govern Valencià pel qual s'establix el procediment d'autorització de noves oficines de farmàcia, Decret 187/2001, de 27 de novembre del Govern Valencià, pel qual es regula l'establiment trasllat i transmissió de les oficines de farmàcia; Llei 4/2005, de 17 de juny, de Salut Pública de la Comunitat Valenciana; Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut i Llei 30 /1992, de 26 de novembre i les seues modificacions.  
II. El recurrent planteja recurs de reposició contra la resolució del director gerent de l'Agència Valenciana de Salut que desestima el seu recurs ordinari.  
L'article 115.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú establix que «contra la resolució d'un recurs d'alçada no cap cap altre recurs administratiu, excepte el recurs extraordinari de revisió en els casos establits en l'article 118.1».  
Segons la Sentència núm. 1184/08 de la Secció Segona de la Sala Contenciosa Administrativa del Tribunal Superior de justícia de la Comunitat Valenciana:  
«I és la veritat que la Llei 4/1999, en l'article 115.3, impedix expressament, com s'afirma en la resolució impugnada, que contra la resolució del recurs d'alçada (nom que dóna la Llei 4/1999, al denominat recurs ordinari en la Llei 30/1992) puga interposar-se cap recurs administratiu a excepció de l'extraordinari de revisió .Els termes utilitzats per l'article 115.3 són concloents i no donen lloc a cap dubte: "contra la resolució d'un recurs d'alçada no cap cap altre recurs administratiu, excepte el recurs extraordinari de revisió en els casos establits en l'article 118.1".  
Per això, quan l'article 116.1 establix que el recurs de reposició podrà interposar-se potestativament "contra els actes administratius que esgoten la via administrativa", inclús sent les resolucions dels recursos d'alçada un d'estos actes que posen fi a la via administrativa (article 109), els expressos termes de l'article 115.3 impedixen que el recurs potestatiu de reposició s'interpose contra les resolucions de recursos d'alçada, perquè contra tals resolucions, encara que esgoten la via administrativa, no cap "cap" recurs administratiu (excepte l'extraordinari de revisió) i, per tant, tampoc el potestatiu de reposició.  
La conclusió exposada no pot enervar-se a l'empara del principi "pro actione" ni, en general, al dret a la tutela efectiva dels drets i interessos legítims. I això per diverses raons: la primera, perquè en la notificació a l'actor de la resolució desestimatòria del recurs d'alçada es fa constar expressament que la "present resolució esgota la via administrativa i que en contra podia interposar-se recurs contenciosos administratiu, en termini de dos mesos a comptar de l'endemà de la seua notificació".  
La interpretació de tals articles permet afirmar que contra la resolució d'un recurs d'alçada no es pot interposar el recurs potestatiu de reposició, conclusió que no es modifica en absolut per la dicció de l'article 48 dels Estatuts del Consell, ...». En conseqüència procedix no admetre el recurs interposat. En virtut dels fets i fonaments jurídics anteriors, resolc no admetre el recurs de reposició núm. 5/10 interposat per José M. Gómez García contra la resolució del director gerent de l'Agència Valenciana de Salut, de 3 de febrer de 2010 per mitjà de la qual es desestima el recurs d'alçada interposat contra la resolució del director general de Farmàcia i Productes Sanitaris, de 19 d'octubre de 2009 per mitjà de la qual es revoca l'adjudicació concedida a Vicente Muñoz Villalba per a l'obertura d'una nova oficina de farmàcia en el municipi de Torrevieja i s'incorpora al següent procés d'adjudicació que es convoque.   
Que es notifique la present resolució als interessats amb l'advertència que posa fi a la via administrativa i que, en contra, es pot interposar recurs contenciós administratiu en el termini de dos mesos, comptats a partir del dia següent al de la data de la notificació, conforme als articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 7 d'abril de 2010.- El director gerent de l'Agència Valenciana de Salut: Luis E. Rosado Bretón.